**Grunnavtalevilkår installasjon + Avtalevilkår installasjon Luft/Luftvarmepumpe**

**Innhold**

**Grunnavtalevilkår installasjon**

A. Vilkårsoversikt

B. Forutsetninger

C. Dette inngår i standardinstallasjonen

D. Ansvar

E. Begrensninger

F. Betalingsvilkår, leveringsvilkår og øvrige vilkår.

**Vi vil takke deg for at du har valgt en installasjon fra HEFOS og gratulere deg med et anlegg som inneholder den mest moderne teknikken. Vi håper du blir fornøyd med produktet og vår installasjonstjeneste.**

**A. Vilkårsoversikt**

For å forenkle forståelsen av hvilke vilkår som gjelder i hvert enkelt tilfelle, har vi delt opp vilkårene i:

1. Grunnavtalevilkår gjeldende alle installasjoner og service på alle produkter.

2. Utover dette gjelder spesielle avtalevilkår for installasjon av hver produkttype og modell.

**Du må altså lese både grunnavtalevilkårene og de spesielle vilkårene som gjelder det produktet som installeres.**

**1. Grunneavtalevilkår installasjon**

**+**

**+**

**+**

2.3 Avtalevilkår
**Installasjon av
Luft/Luftvarmepumpe**

2.2 Avtalevilkår
**Installasjon av
Luft/Vannvarmepumepmed innbygd tank, All-in-One**

2.1 Avtalevilkår
**Installasjon av
Luft/Vannvarmepumpe**

**B. Forutsetninger**

1. Installasjonen gjelder enten innkobling av luft/vann varmepumpe, luft/luft varmepumpe eller luft/vann varmepumpe med innbygd tank.

2. Kunden har ved bestilling oppgitt en dag og et tidsintervall i avtalen med HEFOS som gjør at HEFOS' personale kan komme og gjennomføre installasjonen. I de tilfellene hvor HEFOS' personale er tvunget til å endre denne tiden, er HEFOS ansvarlig for å finne nytt tidspunkt sammen med kunden.

3. Kunden må ha en passende plass for plassering av produktet.

4. Skal sammenkobling skje med et allerede eksisterende system, må dette systemet være kompatibelt med det nye produktet.

5. Igangsetting av installert anlegg forusetter at det finnes et montert el-uttak for tilkobling i henhold til bruksanvisningen for det gjeldende produktet.

**C. Dette inngår i standardinstallasjonen**

1. Hullboring i vegg av lettgjennomtrengelig materiale (ikke murstein, betong eller tømmer), gjennomføring av medfølgende rør og sammenkobling av enhetene, samt tetting av veggjennomføringen.

2. Varmepumpen funksjonstestes i eksisterende el-uttak i forbindelse med plasseringen.

3. Enkel gjennomgang av det nyinstallerte produktet sammen med kunden.

**D. Ansvar**

1. El-installasjon inngår ikke. Kunden har ansvar for at el-uttak finnes tilgjengelig i forbindelse med ønsket plassering av innedelen når installasjonen skal foretas.

2. Ved utkobling av eksisterende kjele er kunden ansvarlig for at tilkoblet effekt motsvarer boligens behov.

3. Kunden har ansvaret for at plassering av de ulike enhetene muliggjør forbindelse mellom innendørs- og utendørsdel og at eventuelle forberedelser er gjort. I tillegg må plassering av enhetene være i samsvar med monteringsanvisningen.

4. Kunden har ansvaret for at det finnes plass for oppstilling/montering av produktets enheter. I tillegg må plassen(e) tilfredsstille kravet i henhold til monteringsanvisningen.

5. Kunden er ansvarlig for at trapper og dører har passasje for produktet som skal monteres.

6. Asbestforekomst. Kunden har ansvaret for at det ikke finnes asbestholdig isolering eller annet helsefarlig materiell som ikke lenger er tillat, men som må berøres/modifiseres ved installasjonsplassen eller ved innkoblingspunktet (ved returledningen til kjelen).

7. HEFOS har ikke ansvar for spørsmål om dimensjonert effekt.

8. HEFOS fraskriver seg alt ansvar for alle følgeskader som oppstår pga. montering av varmepumpen relatert til bygningsmessige svakheter og/eller ufullstendig informasjon om f.eks. dårlig puss, sprø murstein, komplikasjoner med rørstrekking og/eller elektriske installasjoner i eller på vegg etc.

9. Riktig informasjon. Kunden har ansvaret for at de opplysninger som er gitt er riktige. Hvis kunden har gitt HEFOS feilaktige opplysninger om f.eks. veggens beskaffenhet, og HEFOS derfor må avbryte arbeidet i påvente av hullboring, debiteres kunden for HEFOS' kostnader ved stillstand i arbeidet.

10. HEFOS har ikke ansvar for husets øvrige varmetekniske utrustninger (deres tilstand eller funksjon), det vil si øvrige eksisterende eller nye utrustninger, som ikke inngår i installasjonen til HEFOS.

**E. Begrensninger**

1. Hullboring. Hull for gjennomføring mellom inne- og utendørsdelen gjøres av HEFOS (i samråd med kunden) på monteringsteknisk passende sted. I prisen inngår hullboring i vegg av lettgjennomtrengelig materiell (ikke murstein, betong eller tømmer). Boring i annen type vegg enn det som inngår debiteres i henhold til fast pris, alternativt som tillegg med løpende pris fra HEFOS' innleide hullborer (med administrativt påslag på 10 %) i de tilfellene det er påkrevet med spesielle hull.

2. I tilfelle rørgjennomføring i innervegger er nødvendig for å komme til tilkoblingspunkter eller teknisk rom, tilkommer ekstra kostnad for hullboring og materiell.

3. Demontering og bortkjøring av gammel kjele, i de tilfellene hvor denne skal kobles ut, inngår ikke.

4. Demontering av eventuelt tilleggsutstyr til eksisterende kjele, som f.eks. oljetank, inngår ikke.

5. Det blir benyttet komponenter som inngår som standardmateriell. Ingen gamle komponenter fra eksisterende anlegg vil bli benyttet i standardinstallasjonen.

6. Boligen skal være tilgjengelig via vanlig vei. Ved installasjon på øyer tilkommer ekstra reisekostnader. Ferge, bro- eller andre utgifter debiteres kunden etter faktisk kostnad.

7. HEFOS' installatører er virksomme i Sverige, Norge, Finland og Polen og er statsborgere i et av disse landene. Om installatørens morsmål ikke er det samme som kundens, er kommunikasjonsspråket i første rekke engelsk.

8. El-installasjon og innkobling av el utføres ikke av HEFOS.

9. HEFOS har rett til å takke nei til et oppdrag hvis det bedømmes å ligge utenfor rammene for standardinstallasjon.

**F. Betalingsvilkår, leveransevilkår og øvrige vilkår**

1. Leveransetid. Aktuell leveransetid avhenger av bestillingstidspunkt og geografisk samordning, men utføres normalt innenfor seks uker fra det tidspunktet hvor bestillingen bekreftes å være komplett. HEFOS forbeholder seg retten til å takke nei til oppdrag når geografisk samordning av oppdragene bedømmes ikke å være mulig.

2. Eventuelt tilkommende arbeid, utover arbeidet som er prissatt i henhold til separat standardprisliste, debiteres løpende i henhold til separat prisliste pluss materiell i henhold til Ahlsells (eller annen grossist for øyeblikket) gjeldende bruttoprisliste.

3. Avbestilling eller endringer kan gjøres kostnadsfritt innen 48 timer før planlagt installasjon/service. Hvis avbestilling/endring gjøres senere enn 48 timer før planlagt arbeid, debiteres en avgift. Avgiftene følger separate prislister.

5. HEFOS administrerer eventuelle ROT-fradrag. Kunden er ansvarlig for at han/hun har rett til å foreta ROT-avdrag. Hvis kunden ikke er berettiget til ROT-avdrag, debiteres kunden hele kostnaden.

6. Betaling skal skje innen 10 dager fra utstedt faktura. I de tilfellene hvor kravet går til inkasso, tilkommer lovbestemte inkassokostnader og forsinkelsesrente på 17,04 %.

7. Overtagelse av faktura. Hvis kunden unnlater å betale fakturaen, kan kravet bli overtatt av Jula.

**Installasjon av Luft/Luftvarmepumpe**

**Forutsetninger**

1. Elektrisk tilkobling. For installasjonen kreves at det i teknisk rom finnes montert vegguttak for tilkobling som passer gjeldende bruksanvisning for det aktuelle produktet. Hvis det ikke finnes uttak, gjennomføres tilkobling og testkjøring av varmepumpen midlertidig i tilgjengelig uttak med skjøteledning, hvis dette er mulig.

**Dette inngår i standardinstallasjonen**

1. Reisevei. Reisevei inngår - maks 50 km bilvei fra varehuset der innkjøpet av Luft/Luftvarmepumpen ble gjort.

2. Montering av innendørsdelen på innervegg.

3. Montering av utendørsdel på veggkonsoll på yttervegg (maks 1,5 m over bakken)

4. Boring i vegg av lett gjennomtrengelig materiell (ikke murstein, betong eller tømmer) samt gjennomføring og sammenkobling av enheter med rør. 4 meter isolert kobberrør for kjølemedium inngår, likeledes tilkobling av kondensvannledning og tetting av veggjennomføringen.

5. Varmepumpen prøvekjøres og funksjonstestes mot eksisterende uttak i tilkoblingen til varmepumpens plassering.

6. Grunnleggende gjennomgåelse av systemet med kunden.

7. El-installasjon og innkobling av el utføres IKKE av HEFOS.

**Ansvar**

1. El-installasjon inngår ikke. Kunden er ansvarlig for at el-uttak med riktig effektnivå for varmepumpen er tilgjengelig i henhold til gjeldende installasjonsveiledning, i forbindelse med innedelen - eller i visse tilfeller utedelen. Uttaket skal være utstyrt med egen sikring samt jordfeilbryter. Hvis el-uttak mangler, har HEFOS rett til, om mulig, å ta med egen elektriker og debitere kunden fortløpende for dette arbeidet. Alternativt og om dette er mulig, tilkobles og testkjøres varmepumpen midlertidig i tilgjengelig uttak med skjøteledning.

2. Montering av bakkestativ. Ved eventuell montering av utendørsdelen på bakkestativ er kunden ansvarlig for at dette stativet, senest ved oppstart av installasjonen, på godkjent måte er montert og forankret på egnet fundament. Bakkestativ kan også kjøpes av HEFOS. Kunden er ansvarlig for at eventuelt grunnarbeid er forberedt ved den ønskede plasseringen samt at plasseringen er i samsvar med de øvrige vilkårene.

3. Plassering. Kunden er ansvarlig for at dører og trapper gir passasje for de produktene som skal monteres.

4. Produkt og funksjonsansvar. Produktleverandøren er ansvarlig for at produktet fungerer. For alle produktrelaterte spørsmål kontakter kunden produktleverandørens kundeservice.

5. HEFOS er ikke ansvarlig for spørsmål om dimensjonert effekt.

6. Skader på eiendom. HEFOS er ikke ansvarlig for gjenopprettelse av fasade der det er boret hull.

7. Riktighet av oppgitte opplysninger. Kunden er ansvarlig for oppgitte opplysninger. Hvis kunden har gitt HEFOS feilaktige opplysninger om f.eks. veggens beskaffenhet, og HEFOS derfor må avbryte arbeidet i påvente av boring av hull, debiteres kunden for HEFOS' ventekostnader.

**Begrensninger**

1. Kjølemedierør.

a. Varmepumpens utedel monteres som standard maksimalt 4 meter fra innedelen.

b. Varmepumpens utedel kan monteres maksimalt 10 meter fra innedelen. Rørlengde som overstiger 4 meter debiteres per meter.

2. Boring av hull. Hull for gjennomføring mellom inne- og utedel utføres av HEFOS (i samråd med kunden) på monteringsteknisk passende sted. I prisen inngår boring av hull i veggen av lettgjennomtrengelig materiell (ikke murstein, betong eller tømmer). Boring av hull i annen type vegg enn det som inngår i prisen debiteres i henhold til fastpris, alternativt som tillegg med løpende pris fra HEFOS hullborer (med administrativt påslag på 10 %), hvis spesiell hullboring kreves.

3. Demontering og bortkjøring av gammel utrustning, for eksempel varmepumpe som kobles ut, inngår ikke.

*Priser og avtalevilkår gjelder for installasjoner utført til og med 31.12. 2021.*